# Pepa o faamatalaga moni

Iloiloga ma le faatulagaina o vaevaega

Faatalanoaga o le komiuniti – 10 Fepuari e oo i le aso 24 Mati 2025

January 2025

O le faamoemoega ina ia faia ni polokalame lagolagosua mo i latou e iai manaoga tumau, ina ia mafai e tagata e iai manaoga tumau ona maua auaunaga ma fesoasoani e fetaui, e faaauau pea ma talafeagai.

O lenei pepa o faamatalaga moni e sootaga ma le Recommendation 5 - Faafouina o iloiloga ma le faatulagaina o vaevaega - mai le 2024 [Independent Review of Disability Support Services](https://www.disabilitysupport.govt.nz/about-us/taskforce) (DSS).

O lau faasoa mai o le a fesoasoani i le Malo ina ia faia faaiuga e faamausalī ai auaunaga lagolagosua mo i latou e iai manaoga tumau, a o lei faia atili nisi galuega e faamalosi atili ai nei lagolagosua mo le lumana‘i.

## Aisea e moomia ai suiga

Tatou te iloa o Auaunaga Lagolagosua mo i Latou e iai Manaoga Tumau e le o taimi uma o saunia ai fesoasoani e fetaui ma faaauau pea, ma o le fesoasoani foi o loo saunia e le o taimi uma o manaomia ai.

O lagolagosua e le o iloiloina soo e pei ona tatau ona faia ai ma o nisi foi taimi e le o atoatoa lelei ona faatino e pei ona tatau ai.

## O a ni vaega matou te fia ausia

Matou te fia faamautinoa o manaoga o tagata e iai manaoga tumau o loo faaauau pea ona iloiloina ma ia faamautinoa o loo fetaui faaiuga o fai i le poo a lagolagosua e saunia.

Matou te naunau ina ia faaleleia ni metotia faigaluega o lo‘o i ai mo le iloiloga o manaoga o tagata ma fai ni faaiuga e sili atu ona lelei e tusa ai ma o latou lagolagosua.

O le vaega lenei o le faatalanoaga e sootaga ma le iloiloga e faia e le Needs Assessment Service Co-ordination (NASC). O le iloiloga o Enabling Good Lives (EGL) e le o aofia ai.

## Faaali mai sou manatu

Matou te fia faalogo atu ia te oe e tusa ai ma le faatinoga e NASCAs a latou iloiloga ma le faasoaina o a latou galuega pe na manino lelei.

O le faatalanoaga e aofia ai ni fesili e uiga i le:

* faamautinoa o lo o faaauau pea ona faia iloiloga o manaoga
* faaleleia atili le faatinoga o iloiloga ina ia atagia atu ai le lasi o eseesega o manaoga tumau
* iloiloina o manaoga o aiga/aiga lautele faapea i latou o loo faatinoina le tausiga
* faamautinoa o auaunaga ma le lagolagosua o loo maua e se tagata o lo‘o fetaui pea ma o latou manaoga
* fesoasoani i tagata ina ia maua le lagolagosua e le o maua i le DSS.

## E faafefea ona auai

* Auai atu i se fesaga‘iga ma tagata.
* Auai atu i se talanoaga i luga o upega tafailagi.
* Fai se folasaga - pe tusitusia pe pue mai se video.
* Faatumu se suesuega pu‘upu‘u (o le auala sili ona vave lea e fai ai sau tala).

O le a fesoasoani pe a faitau atoa le Tusitusiga mo le Talanoaga (po o se aotelega o le tusitusiga) a o le i auai atu.

## Mo nisi faamatalaga

E tele nisi faamatalaga, e aofia ai le Tusitusiga mo le Talanoaga, o lo‘o maua i la matou upega tafailagi: [www.disabilitysupport.govt.nz/consultation](http://www.disabilitysupport.govt.nz/consultation).